Bernt Iver Ferdinand Brovold
Store norske leksikon,Samfunn,Forsvar og sikkerhet,Militære biografier,Norske militære biografier
Bernt Iver Ferdinand Brovold er en norsk hæroffiser med generaløytnants grad, og med bakgrunn fra Infanteriet. Han hadde en lang karriere med flere ledende stillinger i Forsvaret, herunder som Generalinspektør for Heimevernet, til han gikk av med pensjon i 2014, da som sjef for den norske militærmisjonen ved NATO i Brüssel. Etter endt tjeneste i Forsvaret har han blant annet engasjert seg i lokalpolitikk for Senterpartiet.
Utdanning og karriere Brovold startet sin militære karriere i 1975, og tok Befalsskolen for infanteriet i Trøndelag (BSIT) i Trondheim. I 1979 gikk han ut fra Krigsskolen. Han har også gjennomført Stabsskolen. Han har selv tjenestegjort som instruktør ved BSIT, så vel som ved Hærens vinterskole på Elverum.Brovold tjenestegjorde i mange år, på flere nivåer, i 2. bataljon i Brigaden i Nord-Norge (Brig N), i perioden 1976 til 1982; deretter i 1989–1990, som bataljonens nestkommanderende. Etter tjeneste ved Vinterskolen (1982–1984) var Brovold ved Distriktskommando Trøndelag (DKT) i 1984–1988, for så å gå inn som operasjonsoffiser i staben til HV–12 i Trondheim, 1990–1993I 1993–1997 var Brovold sjef for Landoperasjonssenteret ved Forsvarskommando Sør-Norge (FKS) i Stavanger. Deretter tjenestegjorde han som planoffiser ved NATOs Allied Command Europe Rapid Reaction Forces i Mons, Belgia fra 1997 til 2000. Etter endt tjeneste der var han på ny sjef for Landoperasjonssenteret ved FKS, 2000–2002. I 2002 ble han beskikket til brigader, og beordret som nestkommanderende og stabssjef ved Landsdelskommando Sør-Norge (LDKS) i Trondheim, til 2003. Brovold ble i 2003 utnevnt til generalmajor og beordret som Generalinspektør for Heimevernet (GIHV). Denne stillingen hadde han til 2009, da han, som generalløytnant, ble beordret som sjef for Forsvarets operative hovedkvarter (FOH) på Reitan ved Bodø. Hans siste beordring var som sjef for Norges militærmisjon til NATO i Brüssel, i 2011–2014. Han ble der etterfulgt av Robert Mood.Etter å ha gått av med pensjon fra Forsvaret i 2014 har Brovold blant annet engasjert seg politisk i Senterpartiet, herunder som representant i Trondheim bystyre (2015–2019). Les mer i Store norske leksikon Hærens historie